**NÁRODNÁ RADA SLOVENSKEJ REPUBLIKY**

**VIII. volebné obdobie**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Číslo: 2213/2020

**334a**

**Spoločná správa**

**výborov Národnej rady Slovenskej republiky o prerokovaní vládneho návrhu zákona, ktorým sa dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony** (tlač 334) vo výboroch Národnej rady Slovenskej republiky

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Výbor Národnej rady Slovenskej republiky pre zdravotníctvo** ako gestorský výbor pri rokovaní o vládnom návrhu zákona, ktorým sa dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 334); (ďalej len gestorský výbor) podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky spoločnú správu výborov Národnej rady Slovenskej republiky o prerokovaní vyššie uvedeného návrhu zákona:

**I.**

Národná rada Slovenskej republiky uznesením č. 422 z 12. novembra 2020 po prerokovaní vládneho návrhu zákona, ktorým sa dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 334) v prvom čítaní rozhodla, že podľa § 73 ods. 3 písm. c) zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky prerokuje uvedený návrh zákona v druhom čítaní a prideľuje návrh podľa § 74 ods. 1 citovaného zákona na prerokovanie

Ústavnoprávnemu výboru Národnej rady Slovenskej republiky

a

Výboru Národnej rady Slovenskej republiky pre zdravotníctvo

**II.**

Gestorský výbor nedostal žiadne stanoviská poslancov, ktorí nie sú členmi výborov, ktorým bol návrh zákona pridelený (§ 75 ods. 2 zákona č. 350/1996 Z. z. ).

**III.**

Výbory Národnej rady Slovenskej republiky, ktorým bol návrh zákona pridelený zaujali k nemu nasledovné stanoviská:

**Ústavnoprávny výbor Národnej rady Slovenskej republiky** prerokovalvládny návrh zákona, ktorým sa dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 334) dňa 12. novembra 2020 a odporučil Národnej rade Slovenskej republiky návrh zákona schváliť (uznesenie č.180 z 12. novembra 2020).

**Výbor Národnej rady Slovenskej republiky pre zdravotníctvo** prerokoval vládny návrh zákona, ktorým sa dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 334) dňa 12. novembra 2020 a odporučil Národnej rade Slovenskej republiky návrh zákona schváliť s pozmeňujúcimi a doplňujúcim návrhmi (uznesenie č. 63 z 12. novembra 2020).

**IV.**

Z uznesení výborov uvedených pod bodom III. tejto správy vyplývajú tieto pozmeňujúce návrhy

1. **V čl. I prvom bode, v § 4 ods. 1 písm. k)** sa za slová „krízovej situácie“ vkladajú slová „v súvislosti s ohrozením verejného zdravia II. stupňa z dôvodu ochorenia COVID-19 spôsobeným koronavírusom SARS-CoV-2 na území Slovenskej republiky (ďalej len „z dôvodu ochorenia COVID-19“)“, za slová „biologického materiálu“ sa vkladajú slová „na zistenie ochorenia COVID-19“ a vypúšťajú sa slová „infekčného respiračného“.

Zosúladenie terminológie.

**Výbor NR SR pre zdravotníctvo**

**gestorský výbor odporúča s c h v á l i ť**

**2. V čl. I sa za prvý bod vkladá nový druhý a tretí bod**, ktoré znejú:

„2. V § 6 ods. 3 písmeno ab) znie:

„ab) vydáva počas krízovej situácie z dôvodu ochorenia COVID-19 povolenie na prevádzkovanie mobilného odberového miesta.8)“.

3. V § 6 odsek 8 znie:

„(8) Regionálny úrad verejného zdravotníctva môže v súvislosti s krízovou situáciou z dôvodu ochorenia COVID-19 vydať rozhodnutie, ktorým nariadi držiteľovi povolenia na prevádzkovanie všeobecnej nemocnice, držiteľovi povolenia na prevádzkovanie špecializovanej nemocnice alebo držiteľovi povolenia na prevádzkovanie zariadenia spoločných vyšetrovacích a liečebných zložiek vytvorenie mobilného odberového miesta podľa osobitného predpisu.8) Rozhodnutie nahrádza povolenie podľa odseku 3 písm. ab). Poskytovateľ zdravotnej starostlivosti podľa prvej vety je povinný vytvoriť mobilné odberové miesto do siedmich pracovných dní od doručenia rozhodnutia. Rozhodnutie sa považuje za doručené v deň nasledujúci po dni jeho zverejnenia na webovom sídle regionálneho úradu verejného zdravotníctva. Na vydanie tohto rozhodnutia sa nevzťahuje správny poriadok a nie je voči nemu prípustný opravný prostriedok.“.“.

Nasledujúce body sa primerane prečíslujú.

V nadväznosti na uvedenú zmenu sa v názve zákona a v úvodnej vete č. I slová „sa dopĺňa“ nahradia slovami „sa mení a dopĺňa“.

Zosúladenie terminológie*.*

**Výbor NR SR pre zdravotníctvo**

**gestorský výbor odporúča s c h v á l i ť**

**3. V čl. I druhom bode, v § 7 ods. 2** sa za slová „krízovej situácie“ vkladajú slová „z dôvodu ochorenia COVID-19“, za slová „biologického materiálu“ sa vkladajú slová „na zistenie ochorenia COVID-19“ a vypúšťajú sa slová „infekčného respiračného“.

Zosúladenie terminológie.

**Výbor NR SR pre zdravotníctvo**

**gestorský výbor odporúča s c h v á l i ť**

**4. V čl. II v § 49k ods. 2** úvodnej vete sa vypúšťa slovo „vírusového“.

Zosúladenie terminológie.

**Výbor NR SR pre zdravotníctvo**

**gestorský výbor odporúča s c h v á l i ť**

**5. V čl. II v § 49k ods. 2 písm. c)** sa odkaz „56)“ nahrádza odkazom „57)“.

Zosúladenie terminológie*.*

**Výbor NR SR pre zdravotníctvo**

**gestorský výbor odporúča s c h v á l i ť**

**6. V čl. II v § 49k ods. 4** sa za slová „na vydanie povolenia“ vkladajú slová „na prevádzkovanie zdravotníckeho zariadenia“. (2x)

Navrhuje sa upresnenie pojmu.

**Výbor NR SR pre zdravotníctvo**

**gestorský výbor odporúča s c h v á l i ť**

**7. V čl. II v § 49k sa vypúšťa odsek 6**.

V nadväznosti na vypustenie odseku 6 sa vykoná legislatívno-technická úprava úvodnej vety.

Navrhuje sa úpravu presunúť do článku III.

**Výbor NR SR pre zdravotníctvo**

**gestorský výbor odporúča s c h v á l i ť**

**8.** **V Čl. III sa pred prvý bod vkladá nový prvý bod**, ktorý znie:

„1. V § 27 ods. 4 písm. a) sa slovo „osem“ nahrádza slovom „šesť“.

Táto zmena prispieva k tomu, aby aj študenti všeobecného lekárstva od 6. semestra mohli vykonávať prácu zdravotníckeho pracovníka výlučne v rozsahu odberu biologického materiálu na zistenie vírusového respiračného ochorenia a to v čase krízovej situácie.

**Výbor NR SR pre zdravotníctvo**

**gestorský výbor odporúča s c h v á l i ť**

**9. V Čl. III prvom bode v § 27 ods. 4** písm. f) sa slovo „osem“ nahrádza slovom „šesť“.

Táto zmena prispieva k tomu, aby aj študenti zubného lekárstva od 6. semestra mohli vykonávať prácu zdravotníckeho pracovníka a to v čase krízovej situácie a výlučne v rozsahu odberu biologického materiálu na zistenie vírusového respiračného ochorenia.

**Výbor NR SR pre zdravotníctvo**

**gestorský výbor odporúča s c h v á l i ť**

**10. V čl. III sa za prvý bod vkladá nový druhý bod**, ktorý znie:

„2. V § 27 ods. 5 sa za slová „odseku 4,“ vkladajú slová „a žiak, ktorý sa považuje za zdravotníckeho pracovníka podľa odseku 9,“ a slovo „môže“ sa nahrádza slovom „môžu“.“.

Nasledujúce body sa primerane prečíslujú.“.

Nakoľko žiak strednej zdravotníckej školy v študijnom odbore diplomovaná všeobecná sestra sa zaraďuje medzi zdravotníckych pracovníkov aj keď ešte nemá ukončené štúdium, je nevyhnutné, aby mohol niektoré odborné činnosti vykonávať len pod odborným dohľadom zdravotníckeho pracovníka .

**Výbor NR SR pre zdravotníctvo**

**gestorský výbor odporúča s c h v á l i ť**

**11. V čl. III druhom bode v § 27 ods. 6** sa vypúšťa slovo „vírusového“.

Legislatívno – technická úprava, zosúladenie s už zavedenou pojmológiou.

**Výbor NR SR pre zdravotníctvo**

**gestorský výbor odporúča s c h v á l i ť**

**12. V čl. III treťom bode (§ 27 ods. 7)** sa na konci pripája čiarka a tieto slová: „slovo „môže“ sa nahrádza slovom „môžu“ a slovo „jeho“ sa nahrádza slovom „ich“.“.

Gramatická úprava.

**Výbor NR SR pre zdravotníctvo**

**gestorský výbor odporúča s c h v á l i ť**

**13.** **V čl. III štvrtom bode v § 27 odsek 10** znie:

„(10) Študent, ktorý sa považuje za zdravotníckeho pracovníka podľa odseku 4, a žiak, ktorý sa považuje za zdravotníckeho pracovníka podľa odseku 9, sa počas trvania krízovej situácie považujú za odborne spôsobilých na výkon činností,  ktoré môžu vykonávať podľa odsekov 5 až 8.“.

Legislatívno – technická a gramatická úprava.

**Výbor NR SR pre zdravotníctvo**

**gestorský výbor odporúča s c h v á l i ť**

**14. Čl. III sa dopĺňa ôsmym bodom**, ktorý znie:

„8. Doterajší text § 102al sa označuje ako odsek 1 a dopĺňa sa odsekom 2, ktorý znie:

„(2) Povinnosti podľa § 79 ods. 1 písm. l) až n) sa počas krízovej situácie neuplatňujú, ak ide o poskytnutie zdravotnej starostlivosti u držiteľa povolenia na prevádzkovanie mobilného odberového miesta v rozsahu odberu biologického materiálu osobe na zistenie ochorenia COVID-19 spôsobeným koronavírusom SARS-CoV-2 a činnosti súvisiace s vykonaním diagnostického testu umožňujúceho priamo detekovať antigény ochorenia COVID-19 alebo vykonaním diagnostického testu RT-PCR.“.“.

Cieľom ustanovenia je administratívne uľahčenie práce zdravotníckeho pracovníka, čím sa dosiahne efekt vyššej dostupnosti a kapacity počtu otestovaných osôb.

**Výbor NR SR pre zdravotníctvo**

**gestorský výbor odporúča s c h v á l i ť**

**V.**

Gestorský výbor na základe stanovísk výborov k vládnemu návrhu zákona, ktorým sa dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 334) vyjadrených v ich uzneseniach uvedených pod bodom III. tejto správy a v stanovisku gestorského výboru odporúča Národnej rade Slovenskej republiky vládny návrh zákona, ktorým sa dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 334) **s c h v á l i ť s pozmeňujúcimi a doplňujúcimi návrhmi.**

1. Spoločná správa obsahuje  **14**  pozmeňujúcich návrhov.

Gestorský výboru súčasne navrhol, aby sa o  bodoch **1 až 14**  hlasovalo **s p o l o č n e**  s návrhom gestorského výboru **s c h v á l i ť.**

2. Výbor poveril spoločnú spravodajkyňu výborov **Moniku K a v e c k ú** predniesť v súlade s § 80 ods. 1 zákona č. 350/1996 Z. z. o rokovacom poriadku Národnej rady Slovenskej republiky spoločnú správu výborov na schôdzi Národnej rady Slovenskej republiky.

Predmetná spoločná správa výborov Národnej rady Slovenskej republiky o prerokovaní vládneho návrhu zákona, ktorým sa dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 334a) bola schválená uznesením Výboru Národnej rady Slovenskej republiky pre zdravotníctvo (gestorský výbor) č. 64 z 12. novembra 2020.

Bratislava, 12. novembra 2020

**Jana Bittó C i g á n i k o v á**

predsedníčka

Výboru Národnej rady Slovenskej republiky

pre zdravotníctvo